സ്വകാര്യ ആശുപത്രിയുടെ അനാസ്ഥ തുറന്നുകാട്ടി നിപ ബാധിച്ചു മരിച്ച കുട്ടിയുടെ അമ്മ മെഡിക്കല് കോളേജ് അധികൃതര് ആവശ്യപ്പെട്ടതു കൊണ്ടാണ് കുട്ടിയെ സ്വകാര്യ ആശുപത്രിയിലേക്ക് മാറ്റിയതെന്ന് നിപ ബാധിച്ച് മരിച്ച മുഹമ്മദ് ഹാഷിമിന്റെ ഉമ്മ. വെന്റിലേറ്റര് സൗകര്യമില്ല എന്ന കാര്യം പറഞ്ഞാണ് മാറ്റാന് ആവശ്യപ്പെട്ടതെന്നും കുട്ടിയുടെ ഉമ്മ പറയുന്നു. ആരോഗ്യ വകുപ്പിനെതിരെ കെ. മുരളീധരന് എം.പിയും രംഗത്തെത്തി. ആഗസ്ത് 31നാണ് കുട്ടിയെയും കൊണ്ട് രക്ഷിതാക്കള് മെഡിക്കല് കോളേജിലെത്തിയത്. ഒരു ദിവസം അഡ്മിറ്റായതിന് ശേഷം കുട്ടിയെ സ്വകാര്യ ആശുപത്രിയിലേക്ക് മാറ്റി. ഇത് കുട്ടിയുടെ വീട്ടുകാരുടെ ആവശ്യപ്രകാരമാണെന്നായിരുന്നു മെഡിക്കല് കോളേജധികൃതര് പറഞ്ഞത്. എന്നാല് അങ്ങനെ ആവശ്യപ്പെട്ടിരുന്നില്ലെന്ന് കുട്ടിയുടെ മാതാവ് പറഞ്ഞു. ആരോഗ്യ വകുപ്പിനെതിരെ വിമര്ശനവുമായി കെ. മുരളീധരന് എം.പിയും രംഗത്തെത്തിയിട്ടുണ്ട് . സര്ക്കാര് ആശുപത്രിയില് നിന്ന് സ്വകാര്യ ആശുപത്രിയിലേക്ക് രോഗിയെ കൊണ്ടുപോകാനാണെങ്കില് ഇവിടെ ആരോഗ്യ വകുപ്പെന്തിനാണെന്ന് മുരളീധരന് ചോദിക്കുകയുംചെയ്തു.The post സ്വകാര്യ ആശുപത്രിയുടെ അനാസ്ഥ തുറന്നുകാട്ടി നിപ ബാധിച്ചു മരിച്ച കുട്ടിയുടെ അമ്മ first appeared on MalayalamExpressOnline.